Nyelvtanulás: Visszaigényelnétek a nyelvvizsgátok díját? Fontos feltételre kell figyelnetek - EDULINE.hu
2019. augusztus. 07. 16:00
nyelvvizsga nyelvvizsga ingyen belföld ingyenes nyelvvizsga nyelvvizsgadíj visszaigénylés visszigénylés
Mikre lehet szükségetek, ha szeretnétek visszaigényelni a nyelvvizsgátok díját? Fontos szabályok egy helyen.
Arról már többször írtunk, hogy mennyi időtök van visszaigényelni a vizsgadíjat a sikeres bizonyítványszerzést követően. Illetve arról is írtunk már, hogy hol találjátok az ehhez szükséges formanyomtatványt. Fontos azonban, hogy a hiánytalanul kitöltött formanyomtatvány mellé a nyelvvizsga díjának megfizetését igazoló, vizsgázó nevét is tartalmazó számlá(k) másolatát is csatolni kell, különben az igénylés nem érvényes - írja az Új Nemzedék Központ. Ha online fizettétek be a vizsgadíjat, de a fenti adatok szerepelnek a számlán, akkor az elektronikus számlát is elfogadják.
A második nyelvvizsga díját is vissza lehet igényelni? Itt a válasz
A másodiknak megszerzett nyelvvizsga is lehet ingyenes? Olvasói kérdésre válaszolunk.
Mi a helyzet abban az esetben, ha nem ti, hanem más fizette be a vizsgadíjat?
Más személy is befizetheti a vizsga díját, a számlán azonban fel kell tüntetni a vizsgázó nevét ebben az esetben is. Ha a számla valamilyen oknál fogva mégsem áll rendelkezésetekre, akkor a vizsgaközpont vagy az OH (érettségi vizsga vagy honosítás esetén) által kiállított igazolás másolatát kell mellékelni.
Ezen kívül kell valamit mellékelni?
Nem, a kérelemhez nem kell a bizonyítványt, tanúsítványt, honosítási határozatot, mivel a kérelem elbírálásához szükséges további adatok elküldenetek, az Oktatási Hivataltól szerzik be azokat.